<classify> Timu hiyo yenye maskani yake mtaa wa Msimbazi Kariakoo inahaha kurejesha makali yake ikiwa ni pamoja na kutwaa ubingwa ambao haujaingia kwenye mtaa huo kwa zaidi ya misimu mitatu. Akizungumza na gazeti hili jana Jerr alisema anahitaji mshambuliaji mmoja kuungana na waliopo kabla ya dirisha la usajili kufungwa.Shirikisho la Soka Tanzania TFF limetangaza kufunga dirisha la usajili Agosti 20 mwaka huu. Kikosi cha Simba kimecheza mechi sita za kujipima nguvu ikiwemo ile ya tamasha la Simba Day dhidi ya SC Villa ya Uganda, ambapo Simba iliibuka na ushindi wa bao 1-0.Timu yangu sio mbaya sana, bado iko vizuri kwenye kila idara kuna hitilafu ndogo ndogo tu, ambazo nitazirekebisha kabla ligi haijanza, lakini nahitaji mshambuliaji mmoja kuniongezea nguvu, alisema.Alipoulizwa kama mshambuliaji anayemtaka ni mgeni ama mzawa, Kerr alisema: Nahitaji mshambuliaji wa kuongezea nguvu hawa nilionao, haijalishi kama ni mgeni, ama mzawa nikiridhika na kiwango chake na kuamini kwamba atanifaa, namsajili, alisema.Washambuliaji waliosajiliwa Simba kwa sasa ni Mganda Hamisi Kiiza, na wazawa Mussa Hassan Mgosi na Ibrahim Ajib. Simba imebaki na washambuliaji hao baada ya kumuacha Elias Maguli siku chache kabla ya mechi ya Simba mwishoni mwa wiki iliyopita.  <topic>: michezo 